Teine raamat, mis mulle väga meeldib, on üks mustriraamat. Eks noid ole ajapikku koju siginenud teisigi, aga üks uus ei tee ju  paha. JA nii ta siis tuligi. Nali naljaks, aga oma kärsituses maksin ma selle eest rohkem kui vaja olnuks. Aga kuna hetkel ei olnud seda amazon.de-s ning ka Kriso ütles, et ajutiselt tarnijal laost otsas, siis tellisin selle otse kirjastuses, aga nii läks ta ikka jupi kallimaks. Pole vahet, vähemalt sain kiiremini kätte. Aga raamat ise on see:  Das große Strickmusterbuch. Selliste raamatute puhul kipub olema nii, et mustrid hakkavad korduma. Kindlasti on noidsamu mustreid ka teistes raamatutes. Küll aga on minu silma jaoks seal ka mõndagi uut. Ju siis mul ikka kõiki mustriraamatuid veel kodus ei ole. Ja meeldib mulle seegi, kuidas nood mustrid esitatud on. Ja veel kõige enam: iga lehekülje allservad on vastavad tingmärgid. Igatahes leidsin sealt Marta kleidikeste-jakikeste jaoks nii mõnegi liblikamustri ja südamekese. Näidislehekülge näete siit.